[{"text_idx": "#000002", "text": "Sioned Jones, yn wreiddiol o Lanberis, yw pennaeth yr ysgol ar hyn o bryd. Cyn dod i Lundain bu'n dysgu ym Mhatagonia a chyn hynny yn Y Rhondda."}, {"text_idx": "#000003", "text": "Disgrifiad o\u2019r llun, 'Mae cyfraniad rhieni a chyfeillion yn allweddol bwysig,\" medd y pennaeth presennol Sioned Jones"}, {"text_idx": "#000004", "text": "Wrth siarad a\u0302 Cymru Fyw dywedodd: \"Yn rhyfedd iawn mae 'na rhywbeth reit debyg am yr ardaloedd rwy' wedi dysgu ynddynt - pob ardal a\u0302 chymuned agos, pawb yn ffrindiau, yn barod iawn i wirfoddoli ac yn rhannu yr un nod."}, {"text_idx": "#000005", "text": "\"Yma yn Llundain mae cyfraniad rhieni a chyfeillion wastad wedi bod yn bwysig."}, {"text_idx": "#000006", "text": "\"Mae elw cyngerdd yr haf llynedd, er enghraifft, wedi'n galluogi i adeiladu toiled. Mae'r cyngerdd haf yn ddigwyddiad pwysig ac yn cael ei gynnal yn rhywle crand fel yr Inner Temple neu mewn gwesty yn Richmond."}, {"text_idx": "#000007", "text": "\"Mae ta\u0302l am ddod i'r ysgol ond fydden ni'm yn gwrthod neb chwaith os ydynt am gael addysg Gymraeg.\""}, {"text_idx": "#000008", "text": "Mae Llywodraeth Cymru yn rhoi cymorth ariannol i'r ysgol - \u00a390,000 y flwyddyn ers 2012. Mae'r cytundeb hwnnw yn dod i ben ymhen dwy flynedd."}, {"text_idx": "#000011", "text": "Yn y gorffennol mae rhai wedi beirniadu'r cymorth ariannol ond yn o\u0302l Sioned Jones, \"nid talu am addysg Gymraeg yn Llundain mae'r arian ond hybu y defnydd o'r Gymraeg."}, {"text_idx": "#000012", "text": "\"Mae 300 o ieithoedd a mwy i'w clywed yn Llundain ac mae'n bwysig bod y Gymraeg yn cael ei chlywed.\""}, {"text_idx": "#000013", "text": "Mae'r ysgol, a gafodd ei sefydlu yn Ysgol Hungerford yn Camden ar o\u0302l i grw\u0302p o rieni Cymry Llundain benderfynu cynnig addysg Gymraeg i blant y ddinas, bellach wedi ei lleoli yng nghanolfan gymunedol Hanwell."}, {"text_idx": "#000015", "text": "Ysgrifennodd at nifer o enwau adnabyddus i grybwyll y syniad ac roedd rhai yn fwy cefnogol na'i gilydd - un o'r rhai mwyaf cefnogol oedd yr actor Richard Burton."}, {"text_idx": "#000017", "text": "Yn o\u0302l Emyr Lewis, mab Kynric Lewis ac a oedd yn ddisgybl yn yr ysgol, mae Ysgol Gymraeg Llundain, yn \"cynnal yr iaith yn y ddinas ac yn adnodd gwerthfawr tu hwnt - mae'n bleser ei gweld yn cael ei chefnogi gan arian cyhoeddus.\""}, {"text_idx": "#000018", "text": "\"Dyw pethau ddim wastad wedi bod yn hawdd,\" meddai Sioned Jones, \"ond rwy'n teimlo bod pethau'n edrych yn well."}, {"text_idx": "#000019", "text": "\"Mae 27 bellach yn dod i'r ysgol ac mae lle i 40 - cynt roedden ni methu cymryd mwy na 30."}, {"text_idx": "#000020", "text": "Disgrifiad o\u2019r llun, Mae'r plant yn edrych ymlaen yn fawr at yr oedfa dydd Sadwrn"}, {"text_idx": "#000021", "text": "\"Mae 'na ddau ddosbarth - un i'r Cyfnod Sylfaen a'r llall i Gyfnod Allweddol 2. Mae 'na blant o bob oedran yn y dosbarthiadau - fel sy'n digwydd mewn ysgolion gwledig."}, {"text_idx": "#000022", "text": "\"Dwim yn gweld y peth yn anfantais - fel arall i ddweud y gwir. Mae cyfle i'r rhai ieuengaf elwa ar brofiad y rhai hy\u0302n."}, {"text_idx": "#000023", "text": "\"Wedi gadael yr ysgol mae'r rhan fwyaf yn mynd i ysgol uwchradd leol a rhai yn symud i Gymru."}, {"text_idx": "#000024", "text": "\"Mae eu canlyniadau yn hwyrach mewn bywyd yn dda iawn ac ar ben hynny mae y rhan fwyaf yn cael A* yn TGAU Cymraeg."}, {"text_idx": "#000025", "text": "\"Mae'n gallu bod yn anodd pan mae OFSTED yn dod i'n harolygu - ry'n yn dilyn cwriwcwlwm Cymru ond wrth gwrs mae gofynion OFSTED yn wahanol - ac mae'n anodd iddyn nhw ddeall, ar adegau, nad ydym yn cyflwyno'r Saesneg yn syth.\""}, {"text_idx": "#000026", "text": "Mae'r plant yn edrych ymlaen yn fawr at y gwasanaeth ac mi fyddant yn canu Ffosfelen a 'Dwi'n Gymro, Dwin Gymraes'."}, {"text_idx": "#000027", "text": "Un oedd yn ddisgybl yn yr ysgol tan iddi fynd i'r ysgol uwchradd wythnos ddiwethaf oedd Courtney Manel. Dywedodd wrth Cymru Fyw: \"Hoffwn ddymuno pen-blwydd hapus iawn i'r ysgol."}, {"text_idx": "#000028", "text": "\"Fy hoff beth drwy gydol fy amser yn yr ysgol oedd yr iaith - rwy'n falch i fi allu dysgu iaith unigryw, yr iaith Gymraeg."}, {"text_idx": "#000029", "text": "\"Roedd pawb mor gyfeillgar ac rydw i'n ddiolchgar iawn. Y peth enfawr yw ein bod ni yma o hyd.\""}, {"text_idx": "#000030", "text": "Dyma'r cyntaf o'r digwyddiadau dathlu - fe fydd yna ragor ac mewn cyngerdd mawreddog, a fydd yn cael ei gynnal yng Nghapel Jewin yn hwyrach, bydd y plant yn canu cerdd y maent hwy wedi'i chyfansoddi yng nghwmni Anni Lly\u0302n ac Ifor ap Glyn."}, {"text_idx": "#000032", "text": "Agor safle newydd Ysgol Gymraeg Llundain"}, {"text_idx": "#000033", "text": "Prif StraeonDiwedd y daith i deulu 2 Sisters wrth i'r ffatri gauPublished40 munud yn o\u0302lCynlluniau am dreth twristiaeth i Gymru gam yn nesPublished15 awr yn o\u0302lCyfarfod cyhoeddus ar ddyfodol meddygfa PorthmadogPublished1 awr yn o\u0302l"}, {"text_idx": "#000034", "text": "Diwedd y daith i deulu 2 Sisters wrth i'r ffatri gau"}, {"text_idx": "#000035", "text": "Cynlluniau am dreth twristiaeth i Gymru gam yn nes"}, {"text_idx": "#000036", "text": "Cyfarfod cyhoeddus ar ddyfodol meddygfa Porthmadog"}, {"text_idx": "#000042", "text": "Gareth Ward: Yr angerdd a'r aberth tu o\u0302l fy nghoginio"}, {"text_idx": "#000045", "text": "Cofio Tre\u0302n Bach y Mwmbwls"}, {"text_idx": "#000046", "text": "Cysylltwch a\u0302 niTabledi a ffonau symudolHefyd yn Gymraeg"}]